ΓΡΑΠΤΗ ΕΡΩΤΗΣΗ P-1300/01

υποβολή: Luisa Morgantini (GUE/NGL) προς την Επιτροπή

(19 Απριλίου 2001)

Θέμα: Παράτυπη εφαρμογή της Εμπορικής Συμφωνίας ΕΚ-Ισραήλ

Το Σεπτέμβριο του 1998 ισραηλινοί εξιωματούχοι επιβεβαίωσαν στην Επιτροπή ότι ως ζήτημα επίσημης πολιτικής τα ισραηλινά τελωνεία χαρακτηρίζουν συνήθως προϊόντα παραγόμενα εξ ολοκλήρου ή ουσιαστικά κατεργασμένα σε ισραηλινούς οικισμούς ως προερχόμενα από το κράτος του Ισραήλ. Το 1999 ανεκαλύφθησαν από τις τελωνειακέςπηρεσίες κρατών μελών και παρουσιάστηκαν στην Επιτροπή αρκετές περιπτώσεις παράτυπων εισαγωγών τέτοιων προϊόντωνπό προτιμησιακό καθεστώς. Τον Ιανουάριο του 2000 πληροφορηθήκαμε από την Επιτροπή ότι η ερμηνεία της εδαφικής διάστασης που έχει η εφαρμογή της συμφωνίας και την οποίαιοθετεί το Ισραήλ δεν συμπίπτει με την ερμηνεία που δέχεται η Ευρωπαϊκή Ένωση και ότι καταβάλλονται προσπάθειες για την εξεύρεση βιώσιμης λύσης χωρίς να θίγεται η θέση οποιουδήποτε μέρους. Το Μάρτιο του 2000 η Επιτροπή διαβεβαίωσε ότι η διαδικασία επαλήθευσης της προέλευσης των προϊόντων καθιστά δυνατό τον καθορισμό του κατά πόσον ένα προϊόν μπορεί να επωφεληθεί του δικαιώματος προτιμησιακής μεταχείρισης ακόμη και στις περιπτώσεις όπου δενπάρχει συνεργασία στον προσδιορισμό της προέλευσης εκ μέρους της σχετικής τρίτης χώρας. Σύμφωνα με δηλώσεις στον ισραηλινό Τύπο εκ μέρους τουπεύθυνου ισραηλινού αξιωματούχου, το Μάιο και τον Ιούνιο οι τελωνειακέςπηρεσίες των κρατών μελών προέβησαν στην πρώτη μιας σειράς πολλών χιλιάδων τέτοιων διαδικασιών επαληθεύσεων και τα ισραηλινά τελωνεία ετοιμάζονταν να απαντήσουν στα κράτη μέλη σχετικά με την προέλευση των προϊόντων αυτών επαναβεβαιώνοντας το καθεστώς προέλευσής τους.

Η εφαρμογή εκ μέρους του Ισραήλ των αρχικών κανόνων του πρωτοκόλλου σχετικά με μία ερμηνεία της εδαφικής ρήτρας που αντιβαίνει το δημόσιο διεθνές δίκαιο επιβάρυνε ή μείωσε την ικανότητα των τελωνειακώνπηρεσιών των κρατών μελών να διερευνήσουν και να προλάβουν τελωνειακές απάτες; Ως Θεματοφύλακας των Κοινοτικών Συνθηκών, μπορεί η Επιτροπή να αναφέρει το μέγεθος της τελωνειακής απάτης που διεπράχθη σε βάρος τη Κοινότητας κατά τα τελευταία έτη και δεκαετίες από την παράλειψη των κρατών μελών να εμποδίσουν την εισαγωγήπό προτιμησιακό καθεστώς προϊόντων από ισραηλινούς οικισμούς που παράτυπα πιστοποιήθηκαν από τα ισραηλινά τελωνεία ως προερχόμενα από το κράτος του Ισραήλ; Προτίθεται η Επιτροπή να ανακτήσει τις απώλειες για το κοινοτικό θησαυροφυλάκιο από τα κράτη μέλη τα τελωνεία των οποίων παρέλειψαν να ελέγξουν και να προλάβουν μια τέτοια απάτη;

Απάντηση του κ. Patten Εξ ονόματος της Επιτροπής

(21 Μαΐου 2001)

Όπως ίσως γνωρίζει το Επίσημο Μέλος του Κοινοβουλίου, η Συμφωνία Σύνδεσης Ευρωπαϊκής Ένωσης- Ισραήλ καθιερώνει διαδικασία εξακρίβωσης της απόδειξης καταγωγής. Προβλέπεται ότι οι τελωνειακές αρχές της εισάγουσας χώρας επιστρέφουν το πιστοποιητικό καταγωγής στις τελωνειακές αρχές της εξάγουσας χώρας

εάν αμφιβάλλουν εύλογα για την αυθεντικότητα του εν λόγω εγγράφου, το καθεστώς καταγωγής των εν λόγω προϊόντων ή την εκπλήρωση των άλλων όρων του Πρωτοκόλλου 4 της Συμφωνίας. Η εξακρίβωση πραγματοποιείται από τις τελωνειακές αρχές της εξάγουσας χώρας. Η διαδικασία αυτή βρίσκεταιπό εκτέλεση.

Περίπου 2000 πιστοποιητικά καταγωγής απεστάλησαν στις τελωνειακές αρχές από τις αρχές των κρατών μελών. Η Συμφωνία Σύνδεσης Ευρωπαϊκής Ένωσης- Ισραήλ ορίζει ότι οι τελωνειακές αρχές του Ισραήλ έχουν προθεσμία μέχρι δέκα μήνες για να στείλουν απάντηση στις τελωνειακές αρχές των κρατών μελών. Εάν οι ισραηλινές τελωνειακές αρχές δεν απαντήσουν ή εάν η απάντηση δεν περιέχει επαρκείς πληροφορίες για την εξακρίβωση της αυθεντικότητας του εν λόγω εγγράφου ή της πραγματικής καταγωγής των προϊόντων, η συμφωνία αναφέρει ότι η τελωνειακή αρχή που ζήτησε πληροφορίες αρνείται το ευεργέτημα των προτιμήσεων.